[αρχο]ντος αντιφιλου του γοργιλου μηνος ενδυσποιτροπιου βουλευοντων αριστοκλεα του φιλονεικου δαμ[ωνο]ς του πολεμαρχου επ[ι τ]οισδε απεδοτο ευρυδικα αρχιδαμου τω απολλωνι τω πυθιω επ ελευθερια σωματα δυο [γυ]ναικηα οις ονοματα ονασιφορον και σωτηρω το γενος οικογενη τειμας αργυριου μναν οκτω και ταν τειμαν απεχω πασαν. βεβαιωτηρ κατα τους νομους τας πολιος στραταγος φιλωνος. παραμεινατωσαν δε τα προγεγραμμενα σωματα ευρυδικα τον παντα χρονον εως κα ζη ευρυδικα και ποιειτωσαν το επιτασσομενον παν ανενκλητως. ει δε τι εν η και αμφοτερα τα προγεγραμμενα σωματα μη πειθαρχεοιεν μηδε ποιεοι το επιτασσομενον υπο ευρυδικας εξουσιαν εχετω ευρυδικα επιτειμεουσα τροπω ω κα θελη. επει δε κα τι παθη ευρυδικα ανθρωπινον εστωσαν [τ]α π[ρο]γεγραμμενα σωματα ελευθερα και ανεφαπτα απο παντων τον παντα χρονον και μηδενι μηδεν ποθηκο[ν]τα κατα [μηδ]ενα τροπον. ει δε τι θελοι των προγεγραμμενων σωματων ταχιον [απο]λελυσθαι τας παραμονας δοτω τας απολυσιος ο κα διαπειση παραχρημα και τας παραμονας απολελυμενον εστω ως ει και μετα τον θανατον απολυοιτο τας δεδωκουσας ταν παραμοναν. ει δε τις εφαπτοιτο των προγεγραμμε[νω]ν σωματων μετα το τας παραμονας βεβαιον παρεχοντω τω θεω ταν ωναν α τε αποδομενα και ο βεβ[α]ιωτηρ ομοιως δε και ο παρατυχων κυριος εστω συλεων και αφαιρειμενος εν ελευθεριαν τα προγε[γρα]μμενα σωματα αζαμιος ων και ανυποδικος ο αφαιρειμενος πασας δικας και ζαμιας. μαρτυρ[ες ο]ι τε ιερεις του απολλωνος του πυθιου φιλων στραταγου πολεμαρχος δαμωνος και ιδιωται κλεω[ν -] [---- 0]ασων πολεμαρχου διολκης φιλιστιωνος αγων ποπλιο[υ θ]εοκλης καλοκλιδα αντιγονος βαβ[υλου].
Phokis — Delphi — undated